Jiċċelebra għeluq sninu Mark Portelli, il-preżentatur ta' 103 Weekend Drive li jitwassal fi tmiem il-ġimgħa fuq l-istazzjon 103 Malta's Heart . Mark twieled bħal-lum is-26 ta' Jannar tal-1985 u llum qed jiċċelebra għeluq it-36 sena tiegħu. Persuna allegruza u jħobb jgħin ħafna u anke jagħmel xogħol ta' volontarjat fl-isptar Mater Dei fis swali fejn hemm it-tfal billi jilbes ta' Micky Mouse. Fi żmien il-Milied saħansitra jilbes ta' Fr Christmas u jqassam ir-rigali lit-tfal fl-isptar. Mark huwa persuna li jħobb ukoll l-isport u kien jipprattika l-karate. Permezz ta' din id-dixxiplina sportiva, huwa ħa sehem f'kompetizzjonijiet internazzjonali. Huwa jdoqq kull strument li jiġi għal idejh speċjalment il-pjanu u s-saxophone sopran li hu listrument proprja li tgħallem minn meta kellu 10 snin. "Li kieku nista' nmur lura fi żmien nibda jistudja għal tabib. Il-mediċina u x-xjenza jaffaxxinawni," qalilna Mark. Il-preżentatur ta' 103 Malta's Heart huwa miżżewweġ lil Stefania u għandhom tliet ulied, Jade (8 snin) u t-tewmin Zack u Liam (5 snin). Fil-ħin liberu jħobb isajjar speċjalment tipi ta' steaks. Iħobb ħafna l-muturi u fil-fatt għandu wieħed li jqisu bħal l-baby tiegħu. Huwa bniedem li jħobb ukoll il-kwiet u jħobb imur jistad. Nawgurawlu l-isbaħ xewqat f'għeluq sninu.